ร้าน Tuscany Thai Cuisine ตั้งอยู่ใน ซ.พหลโยธิน 23 หรือ จะเข้ามาทาง ซ.วิภาวดีฯ 32 ก็ได้เช่นกัน ซึ่งจุดเด่นอย่างแรกของที่นี่ หนีไม่พ้นบรรยากาศและการตกแต่งที่สวยงาม ประหนึ่งว่ายก Tuscany มาไว้ในเมืองกรุงฯ หรือ บางคนก็บอกว่าบรรยากาศเหมือน Palio ที่เขาใหญ่ โดยภายในบริเวณร้านก็สามารถแอ็คท่าถ่ายได้รูปกันได้หลายมุม สวยงามทั้งตอนกลางวันและตอนกลางคืน ส่วนอีกหนึ่งจุดเด่นก็คือ เมนูอาหารหลากหลายชนิดทั้งอาหารไทยและอาหารอิตาเลียน ก็มีให้เลือกชิมกันแบบเต็มที่ โดยในวันนี้เราขอแนะนำเมนูเด็ดของที่นี่ ซึ่งไม่ว่าใครมาเยือน เป็นต้องสั่งทุกโต๊ะเลย

เย็นตาโฟไฮโซ (250 บาท)
เมนูเด็ดประจำร้านที่คัดสรรส่วนผสมจริงมาปรุงจนได้รสชาติที่เข้มข้นถึงเครื่อง เริ่มต้นที่น้ำเย็นตาโฟ ซึ่งเป็นสูตรเฉพาะของทางร้าน รสชาติจึงกลมกล่อมโดนใจเลยทีเดียว นอกจากนี้ยังขนวัตถุดิบต่างๆ มาใส่ให้ทานกันอีกเต็มสตรีม ไม่ว่าจะเป็น ฮือก้วย, หนังปลาแซลมอนกรอบ, เกี๊ยวปลา, ปลาเส้น, ลูกชิ้นปลา, ปลาหมึกกรอบ, ผักบุ้ง และ เห็ดหูหนูขาว ซึ่งวัตถุดิบเหล่านี้ ทางร้านก็กระซิบมาว่า คัดสรรมาแต่ของคุณภาพดีๆ ทั้งนั้น
และอีกหนึ่งความพิเศษสุดในตอนนี้ คือ ทางร้านร่วมกับยำยำ จัมโบ้ เพิ่มความสุขในการทานอาหารให้ลูกค้ากับแคมเปญ "ยำยำจัมโบ้ เพิ่มความอร่อย ให้สุขคำโต" เพียงคุณนำซองยำยำ จัมโบ้รสใดก็ได้ 3 ซองมาแลกรับสิทธิ์ ในการเพิ่มขนาด “เย็นตาโฟไฮโซ” ขึ้นเป็นไซส์จัมโบ้ได้ทันที ระยะเวลาในการแลก ตั้งแต่วันนี้ - 31 ตุลาคม 2557
ซึ่งนอกจากร้าน Tuscany Thai Cuisine ที่เข้าร่วมแคมเปญของยำยำ จัมโบ้ ยังมีร้านอื่นๆ อีกรวม 60 ร้านทั่วประเทศ สามารถตรวจสอบรายชื่อร้านได้ที่ https://www.facebook.com/iloveyumyum

หากสนใจมาชิมเมนูเย็นตาโฟไฮโซ ก็อย่าลืมติดซองยำยำจัมโบ้มาในกระเป๋าด้วย จะได้เพิ่มขนาดความอร่อยกันแบบคำโต แถมยังได้ถ่ายรูปในบรรยากาศแบบ Tuscany ด้วยนะ ซึ่งทางร้านก็เปิดให้บริการทุกวันตั้งแต่ 11.00-24.00 น. นอกจากนี้ยังมีดนตรีสดไว้คอยขับกล่อมกันทุกค่ำคืน เริ่มเวลา 19.30 น.
